## El Museu de Belles Arts de València participa en l’exposició ‘Ribera. Ténèbres et lumière’ a París amb la cessió de dos quadros del pintor Josep de Ribera

*** La mostra, que s’inaugura el 5 de novembre en el Petit Palais, és la primera retrospectiva que s’organitza a França sobre este pintor nascut a Xàtiva**

El Museu de Belles Arts de València (MuBAV) participa en l’exposició ‘Ribera. Ténèbres et lumière’, que s’inaugura el 5 de novembre en el Petit Palais de París amb el préstec de dos obres procedents dels fons de la pinacoteca valenciana: els retrats dels filòsofs Heràclit i Pitàgores.

El director del MuBAV, Pablo González Tornel, s’ha traslladat fins a la capital francesa per a acompanyar l’arribada d’estos dos llenços realitzats cap a 1630, magnífics exemples del naturalisme practicat per Ribera, que el va portar en convertir-se en un dels principals artistes del Barroc.

‘Ribera. Ténèbres et lumière’ és la primera mostra retrospectiva que s’organitza a França dedicada al pintor valencià Josep de Ribera (Xàtiva, 1591 - Nàpols, 1652), mestre del naturalisme en la pintura barroca en les dècades centrals del segle XVII.

L’exposició, que es podrà visitar fins al 23 de febrer de 2025, reunix més d’un centenar de pintures, dibuixos i gravats procedents de tot el món. En esta es recorre, per primera vegada, tota la carrera de l’artista des dels intensos anys romans, redescoberts fa poc, a l’ambiciós període napolità.

Fecha: 25/10/2024